पार्कों और पर्यटन स्थलों पर तैनात रहेंगी महिला सिपाही
1जनवरी को पार्कों में महिला सिपाही तैनात रहेंगी। गोलघर, ईको पार्क, कुम्हरार पार्क, चिल्ड्रन पार्क आदि पर इनकी विशेष नजर रहेगी। छेड़खानी या अन्य कोई परेशानी होने पर महिलाएं उनसे मदद ले सकती हैं। इसके अलावा रोमियो मोबाइल वैन भी मनचलों पर निगाह रखेगी। एसएसपी मनु महाराज ने बताया कि महिलाओं की सुरक्षा के लिए हर जगह महिला सिपाही तैनात रहेंगी। छोटी पटनदेवी, बड़ी पटनदेवी, संजय गांधी जैविक उद्यान, सरस मेला, गांधी मैदान आदि जगहों पर भी महिला सिपाही मौजूद रहेंगी। अगर महिला सिपाही दिखे तो युवतियां स्थानीय पुलिसकर्मियों से भी मदद ले सकती हैं। इसके अलावा मोबाइल नंबर 947000130 या 100 पर शिकायत दर्ज करा सकती हैं। महिला थाना के नंबर पर भी फोन कर सकती हैं।
hin_Deva hin_Deva